CELEX: C2004/300/30
Language: et
Date: 2004-12-04 00:00:00
Title: Euroopa Kohtu (suurkoda) 5. oktoobri 2004. aasta otsus kohtuasjas C-442/02 Conseil d'État eelotsusetaotlus: Caixa-Bank France versus Ministère de l'Économie, des Finances et de l'Industrie (Asutamisvabadus — Krediidiasutus — Siseriiklik õigusakt, millega keelatakse nõudehoiuse kontodelt intressi maksmine)

4.12.2004   
            
            
               ET
            
            
               Euroopa Liidu Teataja
            
            
               C 300/15
            
         
      EUROOPA KOHTU
   
   (suurkoda)
   5. oktoobri 2004. aasta otsus
   kohtuasjas C-442/02 Conseil d`État eelotsusetaotlus: Caixa-Bank France versus Ministère de l`Économie, des Finances et de l`Industrie (1)
   
   (Asutamisvabadus - Krediidiasutus - Siseriiklik õigusakt, millega keelatakse nõudehoiuse kontodelt intressi maksmine)
   (2004/C 300/30)
   Kohtumenetluse keel: prantsuse
   Kohtuasjas C-442/02: Caixa-Bank France versus Ministère de l`Économie, des Finances et de l`Industrie, mille menetluses osales Banque fédérale des banques populaires e.a., mille esemeks on EÜ asutamislepingu artikli 234 alusel esitatud eelotsusetaotlus, mille esitas Conseil d`État (Prantsusmaa) 6. novembri 2002. aasta kohtuotsusega, mis saabus Euroopa Kohtusse 5. detsembril 2002, on Euroopa Kohus (suur koda), koosseisus: president V. Skouris ja kodade esimehed P. Jann, C. W. A. Timmermans, C. Gulmann, J.-P. Puissochet ja J. N. Cunha Rodrigues (ettekandja-kohtunik) ning kohtunikud R. Schintgen, N. Colneric, S. von Bahr, R. Silva Lapuerta ja M. K. Lenaerts; kohtujurist A. Tizzano, kohtusekretär vanemametnik M. Múgica Arzamendi, 5. oktoobril 2004 teinud otsuse, mille resolutiivosa on järgmine:
   EÜ asutamislepingu artikliga 43 on vastuolus liikmesriigi eeskirjad, millega keelatakse krediidiasutusel – teise liikmesriigi äriühingu tütarettevõtjal – maksta intressi eurodes vääringustatud nõudehoiuse kontodelt, mis avatakse esimesena mainitud liikmesriigi alaliste elanike poolt.
   
      (1)  EÜT C 19, 25.1.2003.